
Татарстан Республикасы Президенты Рөстәм Миңнеханов кыска вакытлы отпускта.

Отпуск 2017 елның 30 октябреннән 6 ноябренә кадәр булачак.

Бүген Татарстан Республикасы Президенты Рөстәм Миңнеханов Берләшкән Гарәп Әмирлекләренә эш сәфәре кысаларында Рас Әл-Хәйм Әмирлеге Мәлиге Галиҗанәп Шәйх Сауд бән Сакром Әл-Касыйми белән очрашты.

Очрашу барышында Рөстәм Миңнеханов кыскача гына Татарстан Республикасының сәнәгать һәм инвестицион потенциалы, республика территориясендә гамәлгә ашырылучы төп икътисадый проектлар турында сөйләде һәм Галиҗанәп Шәйх Сауд бән Сакром Әл-Касыймины Татарстанга визит белән килергә чакырды.

Татарстан Республикасы Президенты Рөстәм Миңнеханов бүген Берләшкән Гарәб Әмирлекләрендә эш сәфәрендә.

Дубайда ул Emaar Properties P JSC рәисе Мөхәммәд Әл-Әббар белән очрашты.

Очрашуда Әмирлекләрнең иң эре төзелеш холдингы башлыгы, Татарстанга май аенда сәфәре кысаларында кунакчыл каршы алу өчен Татарстан Президентына рәхмәтен җиткерде.

Бүген Казанның “Корстон” комплексында “Россия дөньякүләм мәдәни һәм табигый мираста” дип аталган бөтенроссия киңәшмәсе узды.

Форум эшендә Россия мәдәният министры Владимир Мединский, Татарстан Дәүләт Киңәшчесе, “Яңарыш” республика фондының Попечительлек Советы рәисе, ЮНЕСКОның мәдәниятара диалогы буенча махсус илчесе Минтимер Шәймиев, РФнең ЮНЕСКО эшләре буенча комиссиясенең җаваплы секретаре Григорий Орджоникидзе, ТР Дәүләт Советы рәисе урынбасары, “Яңарыш” фондының башкарма директоры Татьяна Ларионова, Татарстанның мәдәният министры Айрат Сибагатуллин, ИКОМОС Россия милли комитеты президенты Александр Кудрявцев, мәдәни мирасны саклау буенча дәүләт органнарының төбәк җитәкчеләре, Бөтендөнья мирас объектлары, ЮНЕСКО эшләре буенча милли комитетлар, Россия төбәкләре һәм БДБ илләренең эксперт берләшмәләре вәкилләре катнашты.

Пленар киңәшмәне РФ Мәдәният министрлыгының Мәдәни мирас объектларын дәүләт саклавы департаменты директоры Владимир Цветнов алып барды.

Татарстанда шикәр чөгендере уңышын җыюның барышы һәм кырларда киләсе ел уңышы өчен башкарылган эшләр хакында бүген Татарстан Премьер-министр урынбасары - Татарстан авыл хуҗалыгы һәм азык-төлек министры Марат Әхмәтов җиткерде.

Киңәшмә ТР Хөкүмәте йортында узды, аны ТР Премьер-министры Алексей Песошин алып барды. Видеоконференцэлемтә режимында узган киңәшмәдә республиканың барлык муниципаль берәмлек җитәкчеләре катнашты.

Татарстан Республикасында төзелеш объектларында хезмәтне саклау нормалары үтәлешен тикшерү дәвам итә. ТР Дәүләт төзелеш күзәтчелеге инспекциясе һәм ТР Дәүләт хезмәт инспекциясе 2017 ел башыннан 1 мең 516 тикшерү үткәргән. Хезмәтне саклау нормалары һәм кагыйдәләре үтәлеше бозылу буенча 12 миллион 682 мең сумга 404 карар чыгарылган.

Шушы мәгълүматлардан бүген Татарстанның төзелеш, архитектура һәм торак-коммуналь хуҗалыгы министры Ирек Фәйзуллин республика киңәшмәсендә үзенең докладын башлады.

Киңәшмә Татарстан Хөкүмәте йортында узды, аны Татарстан Премьер-министры Алексей Песошин алып барды. Видеоконференцэлемтә режимында узган киңәшмәдә республиканың барлык муниципаль берәмлекләре җитәкчеләре катнашты.

Бүген Чаллыда Мәскәү проспекты буенча хәрәкәтне рәсми ачу тантанасы узды. Чарада Татарстан Республикасы Президенты Рөстәм Миңнеханов, Россия Федерациясе Президенты ярдәмчесе Игорь Левитин, Федераль юллар агентлыгы җитәкчесе урынбасары Андрей Костюк, Чаллы шәһәре мэры Наиль Мәһдиев катнашты.

Татарстан Республикасы Президенты Рөстәм Миңнеханов, Россия Федерациясе Президенты ярдәмчесе Игорь Левитин, Федераль юл агентлыгы (Росавтодор) җитәкчесе урынбасары Андрей Костюк һәм Татарстан транспорт һәм юл төзелеше министры Ленар Сафин бүген тантаналы төстә М7 “Волга” федераль юлының ике яңартылган кишәрлегендә рәсми рәвештә хәрәкәткә старт бирде.

Икедән дүрт полосалыга әйләнгән яңартылган юлның озынлыгы 30 чакрым.


Татарстан Республикасы Конституциясен кабул итү татарстанлыларның социаль-икътисадый хокукларын яклауга һәм җайга салуга юнәлгән адым булды. Бүген бу хакта Татарстан Республикасы Президенты Рөстәм Миңнеханов Татарстан Республикасы Конституциясенең 25 еллыгына багышланган тантанада хәбәр итте. Чара Казанда Салих Сәйдәш исемендәге Зур концерт залында узды.

Чарада шулай ук Татарстан Республикасы Дәүләт Киңәшчесе Минтимер Шәймиев һәм Татарстан Республикасы Дәүләт Советы Рәисе Фәрит Мөхәммәтшин катнашты.

Концерт залы холлында Татарстанның 90 нчы еллар башыннан иҗтимагый-сәяси үсешенең төп вакыйгаларын һәм үзенчәлекләрен чагылдыручы тарихи документлардан һәм фотосурәтләрдән күргәзмә оештырылган иде.

Бүген Татарстан башкаласында "Казан ярминкәсе" күргәзмә үзәге территориясендә «Россия – минем тарих. Татарстан Республикасы» мультимедия тарихи паркы тантаналы рәвештә ачылды. Чарада Татарстан Республикасы Президенты Рөстәм Миңнеханов, РФ Президентының Идел буе федераль округында вәкаләтле вәкиле урынбасары Алексей Сухов, ТР Премьер-министры урынбасары Васил Шәйхразыев, Рус православ чиркәве патриархының мәдәният буенча советы рәисе, епископ Тихон (Шевкунов), Казан һәм Татарстан митрополиты Феофан, ТР Диния нәзарәте рәисе Камил Сәмигуллин, Казан мэры Илсур Метшин һәм башкалар катнашты.
Рәсми Татарстан